แอมเนสตี้ชวนทั่วโลกส่ง จม.ถึงทางการไทยยุติคดี17คนจากเหตุการณ์หน้าสถานีตำรวจปทุมวันเมื่อปี2558
แอมเนสตี้ชวนสมาชิกทั่วโลกส่งจดหมายเรียกร้องไทยยุติการดำเนินคดี17คน ที่ถูกดำเนินคดีข้อหายุยงปลุกปั่น-ก่อความวุ่นวาย ตาม ม.116และ215จากการชุมนุมหน้าสถานีตำรวจนครบาลปทุมวันเมื่อวันที่24มิ.ย.58ระบุว่าทั้งหมดถูกดำเนินคดีเพียงเพราะใช้สิทธิและเสรีภาพในการชุมนุมอย่างสงบ24 มิ.ย.2562 แอมเนสตี้ อินเตอร์เนชั่นแนล ประเทศไทย แจ้งว่า สำนักเลขาธิการใหญ่ แอมเนสตี้ อินเตอร์เนชั่นแนล ณ กรุงลอนดอน สหราชอาณาจักร ออกปฏิบัติการด่วน เชิญชวนสมาชิก นักกิจกกรม และผู้สนับสนุนกว่า7ล้านคนทั่วโลกร่วมกันส่งจดหมายถึง พล.อ.ประยุทธ์ จันทร์โอชา นายกรัฐมนตรี เรียกร้องทางการไทยยุติการดำเนินคดีต่อธนาธร จึงรุ่งเรืองกิจ หัวหน้าพรรคอนาคตใหม่ รวมทั้งอดีตนิสิต-นักศึกษากลุ่มดาวดิน จำนวน7คน กลุ่มประชาธิปไตยใหม่จำนวน6คน และอดีตประธานสหพันธ์นิสิตนักศึกษานักเรียนและเยาวชนปาตานี(PerMAS)รวมทั้งหมด17คน ซึ่งการรณรงค์นี้จะมีไปถึงวันที่5ส.ค.นี้แอมเนสตี้ อินเตอร์เนชั่นแนลระบุว่า ทางการไทยได้เริ่มปราบปรามครั้งใหม่ต่อผู้ประท้วงอย่างสงบ โดยการดำเนินคดีกับกลุ่มบุคคล17คนรวมทั้งนักการเมืองพรรคฝ่ายค้าน จากเหตุการณ์ที่เข้าร่วมการประท้วงนอกสถานีตำรวจตำรวจนครบาลปทุมวัน เมื่อวันที่24มิ.ย.2558การชุมนุมของพวกเขาเกิดขึ้นในช่วงที่รัฐบาลทหารมีคำสั่งห้ามชุมนุมทางการเมืองของบุคคลห้าคนหรือกว่านั้น การดำเนินคดีกับบุคคลเหล่านี้หลังผ่านเหตุการณ์ชุมนุมมาเกือบสี่ปี ดูเหมือนเป็นการตัดสินใจที่มีแรงจูงใจทางการเมืองเพื่อปิดปากฝ่ายที่รัฐบาลเห็นว่าอยู่ฝั่งตรงข้าม และต้องการสร้างบรรยากาศให้เกิดความหวาดกลัวในการใช้สิทธิที่จะมีเสรีภาพในการแสดงออกและการชุมนุมอย่างสงบในประเทศไทยแอมเนสตี้ยังระบุอีกว่าแม้รัฐบาลไทยจะยกเลิกคำสั่งที่จำกัดสิทธิอย่างรุนแรงต่อสิทธิมนุษยชนหลายประการ แต่ทางการยังคงใช้วิธีคุกคามด้วยกระบวนการยุติธรรมข่มขู่ผู้วิจารณ์และฝ่ายตรงข้ามทางการเมือง และเอาผิดทางอาญากับการใช้สิทธิที่จะมีเสรีภาพในการชุมนุมอย่างสงบและเสรีภาพในการแสดงออกแอมเนสตี้ อินเตอร์เนชั่นแนลจึงเชิญชวนสมาชิก นักกิจกรรม ผู้สนับสนุน ตลอดจนผู้ที่สนใจประเด็นสิทธิมนุษยชนทั่วโลก เขียนจดหมายเรียกร้องถึงทางการไทยให้ยกเลิกการดำเนินคดีโดยทันทีและอย่างไม่มีเงื่อนไขต่อบุคคลเหล่านี้และบุคคลอื่นๆ ซึ่งถูกดำเนินคดีเพียงเพราะใช้สิทธิที่จะมีเสรีภาพในการชุมนุมอย่างสงบและเสรีภาพในการแสดงออกเพื่อให้สอดคล้องกับพันธกรณีของประเทศไทยที่มีต่อกฎหมายสิทธิมนุษยชนระหว่างประเทศสำหรับผู้สนใจร่วมลงชื่อสามารถเข้าไปลงได้ที่ในวันที่6เม.ย.2562ทางการดำเนินคดีกับธนาธร จึงรุ่งเรืองกิจหัวหน้าพรรคอนาคตใหม่ (อนค.) และผู้ได้รับการเสนอชื่อเป็นนายกรัฐมนตรีเมื่อเดือนมิถุนายน2562ในข้อหายุยงปลุกปั่น ตามประมวลกฎหมายอาญามาตรา116และข้อหาชุมนุมมั่วสุมตั้งแต่10คนขึ้นไป โดยใช้กำลังประทุษร้าย ขู่เข็ญว่าจะใช้กำลังประทุษร้าย หรือกระทำการอย่างหนึ่งอย่างใดให้เกิดความวุ่นวายขึ้นในบ้านเมือง ตามประมวลกฎหมายอาญามาตรา215และช่วยเหลือผู้อื่นซึ่งต้องหาว่ากระทำความผิด อันมิใช่ความผิดลหุโทษ เพื่อไม่ให้ต้องโทษ โดยให้พำนักแก่ผู้นั้น โดยซ่อนเร้น หรือโดยการช่วยผู้นั้นด้วยประการใด เพื่อไม่ให้ถูกจับกุม เป็นความผิดตามประมวลกฎหมายอาญามาตรา189เนื่องจากถูกกล่าวหาว่าให้รังสิมันต์ โรม ซึ่งเป็นนักกิจกรรมในเวลานั้น นั่งรถไปด้วยจากโรงพัก หลังการประท้วงในวันที่24มิ.ย.2558ในวันที่22พ.ค.2562ทางการยังดำเนินคดีกับอดีตนักศึกษาและนักกิจกรรม13คนเพิ่มเติมตามมาตรา116และมาตรา215โดยเป็นอดีตนักศึกษาในกลุ่มดาวดินเจ็ดคน ได้แก่วสันต์ เสดสิทธิ พายุ บุญโสภณ อภิวัฒน์ สุนทรารักษ์ ศุภชัย ภูคลองพลอย ภาณุพงศ์ ศรีธนานุวัฒน์ สุวิชา พิทังกร จตุภัทร์ บุญภัทรรักษานอกนั้นอีกหกคนเป็นนักศึกษาในกลุ่มประชาธิปไตยใหม่ (NDM)ได้แก่พรชัย ยวนยี ชลธิชา แจ้งเร็ว รังสิมันต์ โรม รัฐพล ศุภโสภณ อภิสิทธิ์ ทรัพย์นภาพันธ์ ทรงธรรม แก้วพันพฤกษ์ในวันที่11มิ.ย.2562ได้แจ้งข้อหากับนักกิจกรรมอีกสองคนคือปกรณ์ อารีกุลและวรวุฒิ บุตรมาตรรวมถึงสุไฮมี ดูละสะอดีตประธานสหพันธ์นิสิตนักศึกษานักเรียนเยาวชนปาตานี (PerMAS)ก็ถูกแจ้งข้อหาเดียวกัน ในวันที่15มิ.ย.2562
แอมเนสตี้ชวนสมาชิกทั่วโลกส่งจดหมายเรียกร้องไทยยุติการดำเนินคดี 17 คน ที่ถูกดำเนินคดีข้อหายุยงปลุกปั่น-ก่อความวุ่นวาย ตาม ม.116 และ 215 จากการชุมนุมหน้าสถานีตำรวจนครบาลปทุมวันเมื่อวันที่ 24 มิ.ย.58
ม.116,แอมเนสตี้ อินเตอร์เนชั่นแนล ประเทศไทย